hotchpotch/miracl-hf-unified huggingface dataset:
Comma-separated values
Comma-separated values หรือ ชื่อย่อ CSV เป็นรูปแบบการเก็บข้อมูลตัวเลข และตัวอักษร ในรูปแบบอักษรธรรมดา ซึ่งรูปแบบอักษรธรรมดาหมายถึง ไฟล์ที่เก็บเฉพาะตัวอักษรเท่านั้น เป็นรูปแบบที่คนอ่านได้ด้วยโปรแกรมอ่านมาตรฐาน แต่ละบรรทัดในไฟล์เรียกว่า เรคคอร์ด และแต่ละ เรคคอร์ด จะประกอบไปด้วยฟีลด์ ซึ่งคั่นด้วยเครื่องหมายลูกน้ำ (,) การใช้เครื่องหมายลูกน้ำ (comma) นี้ เป็นที่มาของชื่อรูปแบบไฟล์นี้นั่นเอง Comma-separated values
ไฟล์ CSV นี้ยังไม่มีรูปแบบมาตรฐาน แต่ RFC 4180 ให้การรับรอง ไฟล์ CSV นี้มีการใช้งานอย่างแพร่หลาย และมีรูปแบบที่ใกล้เคียงกับ delimiter-separated formats รูปแบบที่มีการคั่นด้วยตัวคั่น เช่น การเก็บข้อมูลที่มี tab คั่น จะเรียก tab-separated values หรือ การเก็บข้อมูลที่มี space คั่น จะเรียก space-separated values ซึ่ง ไฟล์ CSV มี comma คั่น จึงเรียกรูปแบบไฟล์ CSV ว่า Comma-separated values ไฟล์ CSV จะมีนามสกุลไฟล์ *.CSV ไม่ว่าจะมีตัวคั่นเป็น tab, space หรือ comma จะมีนามสกุลไฟล์ตัวเดียวกันคือ *.csv
ไฟล์ CSV เป็นรูปแบบไฟล์ที่ประกอบด้วยตัวเลข และตัวอักษร จึงมีโปรแกรมที่สนับสนุนในการอ่าน และแก้ไขมากมาก เช่น Microsoft Excel, Notepad, Adobe acrobat reader
สหราชอาณาจักรสวีเดนและนอร์เวย์
สหราชอาณาจักรสวีเดนและนอร์เวย์ หรือ สหภาพสวีเดน–นอร์เวย์ หรือ สวีเดน–นอร์เวย์ (; ) คือรัฐร่วมประมุขระหว่างสวีเดนและนอร์เวย์ภายใต้การปกครองของราชวงศ์เบอร์นาดอตต์ ระหว่างปี ค.ศ. 1814 ถึง ค.ศ. 1905 ก่อนที่สวีเดนจะยอมรับการออกจากสหภาพของนอร์เวย์ รัฐทั้งสองมีรัฐธรรมนูญและอธิปไตยทั้งสามเป็นของตนเองซึ่งรวมถึงกองทัพ ศาสนจักร และการคลัง ส่วนพระมหากษัตริย์ประทับในกรุงสตอกโฮล์ม ทรงมีอำนาจในการแต่งตั้งเอกอัคราชทูตประจำประเทศในต่างแดน ในส่วนของนอร์เวย์มีผู้สำเร็จราชการแทนทำหน้าที่บริหาราชการ ในสวีเดนจนถึง ค.ศ. 1829 และในนอร์เวย์จนถึง ค.ศ. 1856 โดยยกเลิกตำแหน่งรักษาการเมื่อปี ค.ศ. 1873 นโยบายต่างประเทศเป็นหน้าที่ของกระทรวงการต่างประเทศจนถึง ค.ศ. 1905 ภายหลังการล่มสลายของสหราชอาณาจักร
นอร์เวย์มีความสัมพันธ์ที่ใกล้ชิดกับเดนมาร์ก, แต่เดนมาร์ก-นอร์เวย์เป็นพันธมิตรร่วมกับจักรวรรดินโปเลียน โดยมีสาเหตุจากการที่สหราชอาณาจักรบริเตนใหญ่และไอร์แลนด์และจักรวรรดิรัสเซียเข้าร่วมสงครามหลังจากที่สวีเดนเข้าครอบครองฟินแลนด์ ค.ศ. 1809 ในปี ค.ศ. 1814 นอร์เวย์ขอแยกตัวออกจากเดนมาร์กภายใต้สนธิสัญญาคีล ส่งผลให้นอร์เวย์เป็นอิสรภาพ โดยมีการเรียกประชุมสภาร่างรัฐธรรมนูญที่อิดโวลส์
ภายหลังจากการประกาศใช้รัฐธรรมนูญแห่งนอรเวย์ เมื่อวันที่ 17 พฤษภาคม ค.ศ. 1814, พระเจ้าคริสเตียนที่ 8 (เจ้าชายคริสเตียน เฟรเดอริค) ทรงได้รับเลือกตั้งเป็นสมเด็จพระราชาธิบดีแห่งนอร์เวย์ ระหว่างสงครามสวีเดน-นอร์เวย์ (ค.ศ. 1814) และ การประชุมใหญ่แห่งมอสส์ เจ้าชายคริสเตียน เฟรเดอริคทรงสละราชสมบัติภายหลังการเรียกประชุมรัฐสภา, Storting, โดยให้ความเห็นชอบรัฐธรรมนูญใหม่ และ การเข้าเป็นสหภาพร่วมกับสวีเดน. พระเจ้าคาร์ลที่ 13 ทรงลงพระปรมาภิทัยร่างรัฐธรรมนูญของสหภาพเมื่อวันที่ 4 พฤศจิกายน. วันที่ 7 มิถุนายน ค.ศ. 1905 รัฐสภาประกาศว่ากษัตริย์แห่งสวีเดนไม่ได้เป็นกษัตริย์ของนอร์เวย์อีกต่อไป ทำให้การล่มสลายของสหราชอาณาจักรมีผลนับแต่นั้น ปฏิกิริยาตอบกลับในสวีเดนรุนแรงและสงครามระหว่างนอร์เวย์และสวีเดนใกล้จะเริ่มขึ้น เนื่องมากจากการลงประชามติทั้งสองครั้งเกิดขึ้นในปีเดียวกัน จึงเป็นตัวกำหนดให้สหภาพกับสวีเดนล่มสลายและชาติใหม่ของนอร์เวย์เป็นการปกครองโดยมีกษัตริย์เป็นประมุข มีผลในวันที่ 26 ตุลาคม ภายหลังจากการรับรองผลการออกเสียงประชามติให้ฟื้นฟูสถาบันกษัตริย์ขึ้นอีกครั้ง เจ้าชายคาร์ลแห่งเดนมาร์กทรงได้รับเลือกตั้งเป็นสมเด็จพระราชาธิบดีองค์ใหม่ และ ทำพิธีบรมราชาภิเษกในวันที่ 18 พฤศจิกายน ทรงมีพระนามว่า สมเด็จพระราชาธิบดีโฮกุนที่ 7
เรซิสเตนเซีย
เรซิสเตนเซีย () เป็นเมืองหลวงของรัฐชาโก, ประเทศอาร์เจนตินา ตั้งอยู่ทางทิศตะวันออกเฉียงเหนือของรัฐ จากข้อมูลประชากรในปี ค.ศ. 2001 มีประชากร 274,490 คน และมีเนื้อที่ทั้งหมด 562 ตร.กม.
วอลเลย์บอลเวิลด์ลีก 2016
วอลเลย์บอลเวิลด์ลีก 2016 () เป็นการแข่งขันวอลเลย์บอลชายระดับโลก จำนวน 36 ทีม เริ่มทำการแข่งขันตั้งแต่วันที่ 17 มิถุนายน – 17 กรกฎาคม พ.ศ. 2559 โดยเจ้าภาพสนามแข่งขันรอบสุดท้ายในครั้งนี้คือ กรากุฟ, ประเทศโปแลนด์
ดิวิชัน 1 และ ดิวิชัน 2 ได้รับการประกาศเมื่อวันที่ 19 สิงหาคม พ.ศ. 2558 ส่วนดิวิชัน 3 ได้รับการประกาศเมื่อวันที่ 29 ตุลาคม พ.ศ. 2558
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
สถิติคะแนนของแต่ละดิวิชันตามรายงาน P2 และ P3 สถิติรวมทั้ง 6 ทักษะของวอลเลย์บอล ได้แก่ การเสิร์ฟ การรับลูกเสิร์ฟ การเซต การตบ การบล็อก และการรับลูกตบ โดยตารางด้านล่างแสดง 5 อันดับแรกของผู้เล่นที่มีคะแนนมากที่สุดในแต่ละความสามารถตามดิวิชัน ณ 10 กรกฎาคม ค.ศ. 2016
คะแนนที่ดีที่สุดตัดสินจากคะแนน การตบ การบล็อก และการเสิร์ฟ
ตัวตบยอดเยี่ยมตัดสินจากความสำเร็จในการตบเป็นเปอร์เซ็นต์
ตัวบล็อกยอดเยี่ยมตัดสินจากค่าเฉลี่ยของการบล็อกต่อเซท
ตัวเสิร์ฟยอดเยี่ยมตัดสินจากค่าเฉลี่ยของการชนะด้วยลูกเสิร์ฟต่อเซท
ตัวเซตยอดเยี่ยมตัดสินจากค่าเฉลี่ยของการวิ่งเซตต่อเซท
ตัวรับบอลตบยอดเยี่ยมตัดสินจากค่าเฉลี่ยของความสำเร็จในการรับบอลตบต่อเซท
ตัวรับบอลเสิร์ฟยอดเยี่ยมตัดสินจากประสิทธิภาพการรับบอลเสิร์ฟเป็นเปอร์เซ็นต์
ชีอา
ชีอา (, ) หรือ ชิอา (, ) เป็นพืชในวงศ์ Lamiaceae พบในเม็กซิโกและกัวเตมาลา เมล็ดมีน้ำมันใช้สกัดน้ำมัน น้ำมันในเมล็ดมีโอเมกา 3 สูง ช่วยลดคอเลสเทอรอลและไตรกลีเซอไรด์ได้
รัฐสุลต่านละฮิจญ์
รัฐสุลต่านละฮิจญ์ (; ') หรือ รัฐสุลต่านอับดะลี (; ') เป็นรัฐที่ตั้งอยู่ทางตอนใต้ของคาบสมุทรอาหรับ ปกครองโดยราชวงศ์อับดะลี จนถึงปี ค.ศ. 1839 ได้ถูกจักรวรรดิบริติชโจมตี และรวมเข้ากับรัฐอื่นในชื่อ "รัฐในอารักขาเอเดน" ต่อมาช่วงสงครามโลกครั้งที่หนึ่ง รัฐแห่งนี้ได้ถูกจักรวรรดิออตโตมันยึดครอง แต่ได้รับเอกราชหลังสงครามสิ้นสุด ในปี ค.ศ. 1963 รัฐสุลต่านละฮิจญ์ได้เข้าร่วมสหพันธรัฐอาระเบียใต้ แต่หลังจากนั้นไม่นานก็ล่มสลายลง หลังมีการสถาปนาสาธารณรัฐประชาธิปไตยประชาชนเยเมน ในปี ค.ศ. 1967
อาเธอร์ ปัญญโชติ
สำเร็จการศึกษาในระดับชั้นประถมจนถึงชั้นมัธยมปีที่ 2 จากโรงเรียนลาซาล ระดับชั้นมัธยมต้นจากโรงเรียนศรีวิกรม์ จากนั้นจึงบินลัดฟ้าไปศึกษาต่อในระดับไฮสคูลและมหาวิทยาลัยจนสำเร็จการศึกษาในด้าน Graphic Artsจาก San Diego State University ประเทศสหรัฐอเมริกา
เริ่มเข้าสู่วงการบันเทิงโดยเริ่มจากเข้าประกวดร้องเพลงในรายการ Music Contest ทางช่อง 3 เมื่อปี พ.ศ. 2522 จนได้เข้ารอบ 12 คนสุดท้ายแต่ได้ทำการสละสิทธิ์ไปศึกษาต่อที่ประเทศสหรัฐอเมริกา โดยผู้ชนะเลิศในปีนั้นคือ สุชาติ ชวางกูร ต่อมาหลังจากสำเร็จการศึกษาได้กลับมาทำงานในตำแหน่งพนักงานต้อนรับสายการบินไทย แล้วจึงมีผลงานโฆษณา มิวสิควีดีโอ แล้งจึงได้กลับมาประกวดรายการ Music Contest อีกครั้งปี พ.ศ. 2532 และได้ตำแหน่งชนะเลิศ แล้วจึงเป็นตัวแทนนักร้องจากประเทศไทยไปร่วมงานแสดง Asian Pacific Singing Contest โดยสถานีโทรทัศน์ช่อง ATV ที่ฮ่องกง และมีผลงานเพลงอัลบั้มชุดแรก "อาเธอร์ 1990" สังกัดค่าย เอสพี ศุภมิตร อีกทั้งนังมีผลงานทางละครโทรทัศน์ทางช่อง 3 อีกด้วย
ปัจจุบันยังคงเป็นนักร้องกิตติมศักดิ์ในกิจกรรมการกุศลงานเพื่อสาธารณประโยชน์หลายแห่ง และได้จัดแสดงคอนเสิร์ต "My Way" in Gatby style ในวันเสาร์ที่ 15 สิงหาคม พ.ศ. 2559 ที่ ห้องคริสตัล บอลรูม โรงแรม เดอะ ตะวันนา บางกอก ถนนสุรวงศ์ โดยมี สุดา ชื่นบาน, เกล ดีล่า, กันยารัตน์ กุยสุวรรณ, รุ่งรัตน์ กุยสุวรรณ, พาเมล่า เบาว์เด้น และมาดี ดุริยางคเศรษฐ์ มาเป็นนักร้องรับเชิญ เนื่องในโอกาสครบ 25 ปี อัลบั้มเพลงชุดแรก "อาเธอร์ 1990" และเนื่องในวันเกิดครบ 54 ปีของเขา
ยุคน้ำแข็งน้อย
ยุคน้ำแข็งน้อย () เกิดขึ้นในราวปี พ.ศ. 1843 ถึง ปี พ.ศ. 2398 สาเหตุเกิดจากจำนวนจุดดับบนดวงอาทิตย์ จำนวนภูเขาไฟระเบิด และการเปลี่ยนแปลงของกระแสน้ำในทะเล เป็นปรากฏการณ์ที่เกิดขึ้นอย่างช้าๆ อาศัยการประเมินผลจากเหตุการณ์และบันทึกทางประวัติศาสตร์ เช่น จำนวนพายุหิมะ จำนวนครั้งในการจับตัวเป็นน้ำแข็งของแหล่งน้ำ พบว่าสัมพันธ์เหตุการณ์การระเบิดหลายครั้งของภูเขาไฟในอินโดนีเซีย
การแลกเปลี่ยนอุณหภูมิของกระแสน้ำทะเล ถูกมองว่าเป็นปัจจัยหลักในการทำให้ อุณหภูมิของโลกเปลี่ยนแปลงไป มีความเป็นไปได้ว่ามีการแลกเปลี่ยนอุณหภูมิของกระแสน้ำทะเลในมหาสมุทรอินเดีย ไปยัง มหาสมุทรแอตแลนติก ในช่วงของยุคน้ำแข็งน้อยดังกล่าว ซึ่งกระแสน้ำนี้หยุดไปโดยไม่ทราบสาเหตุ เป็นผลให้โลกในยุคหลังยุคน้ำแข็งน้อยมีอุณหภูมิที่สูงขึ้นมาโดยตลอด
อมราภรณ์ ชวูเลร่า
อมราภรณ์ ชวูเลร่า หรือ ซอนเน่ อดีตนักร้องสังกัดออนป้า ออกอัลบั้มชุดแรกและชุดเดียวเมื่อตอนอายุเพียง 13 ปี โดยมีเพลงฮิตคือเพลง "แกล้ง"
อมราภรณ์ ชวูเลร่า (ชื่อเล่น: ซอนเน่) เกิดเมื่อวันที่ 31 มีนาคม พ.ศ. 2528 เข้าสู่วงการด้วยการถ่ายแบบ และได้เป็นศิลปินภายใต้สังกัดMMG โดยออกอัลบั้มเพียงหนึ่งชุดเท่านั้นคืออัลบั้ม Sonne' วางแผงเมื่อปี 2541 โดยเปิดตัวด้วยเพลง แกล้ง และเพลง เธอมีคนนั้น
อนันตพร กาญจนรัตน์
พลเอก อนันตพร กาญจนรัตน์ ราชองครักษ์พิเศษ รัฐมนตรีว่าการกระทรวงการพัฒนาสังคมและความมั่นคงของมนุษย์ และอดีตรัฐมนตรีว่าการกระทรวงพลังงาน ในรัฐบาลพลเอก ประยุทธ์ จันทร์โอชา
พล.อ. อนันตพร เกิดเมื่อวันที่ 15 สิงหาคม พ.ศ. 2498 สำเร็จการศึกษาจากโรงเรียนเบญจมราชูทิศ นครศรีธรรมราช รุ่นที่ 73 (รุ่นเดียวกับ วิทยา แก้วภราดัย) โรงเรียนเตรียมทหาร รุ่นที่ 15 โรงเรียนนายร้อยพระจุลจอมเกล้า รุ่นที่ 26 (รุ่นเดียวกับ พล.อ. ปรีชา จันทร์โอชา พล.ต.อ. สมยศ พุ่มพันธุ์ม่วง และพล.ต.อ. พงศพัศ พงษ์เจริญ) รัฐศาสตรมหาบัณฑิต สาขาการบริหารรัฐกิจและกิจการสาธารณะ มหาวิทยาลัยธรรมศาสตร์ รุ่นที่ 13 หลักสูตรวิทยาลัยป้องกันราชอาณาจักร รุ่นที่ 51 (รุ่นเดียวกับ พล.อ.อุดมเดช และพล.ร.อ. ไกรสร จันทร์สุวานิชย์) หลักสูตรโครงการพัฒนาและเตรียมผู้บริหารรัฐกิจ รุ่นที่ 10 มหาวิทยาลัยมหิดล และหลักสูตรสถาบันวิทยาการตลาดทุน รุ่นที่ 19 ด้านชีวิตครอบครัวสมรสกับนางธิดารัตน์ กาญจนรัตน์ มีบุตร 2 คน
พล.อ. อนันตพร เริ่มชีวิตราชการในเหล่าทหารปืนใหญ่ ที่กองพันทหารปืนใหญ่ที่ 103 จังหวัดนครราชสีมา ก่อนจะย้ายเข้าสู่สำนักงานปลัดบัญชีกองทัพบก และดำรงตำแหน่งปลัดบัญชีทหารบกในปี 2556 ต่อมาหลังรัฐประหารในประเทศไทย พ.ศ. 2557 ได้รับการโปรดเกล้าฯ ให้ดำรงตำแหน่งสมาชิกสภานิติบัญญัติแห่งชาติ นอกจากนี้ พลเอกประยุทธ์ในฐานะหัวหน้าคณะรักษาความสงบแห่งชาติ ได้แต่งตั้งพลเอกอนันตพรให้เป็นที่ปรึกษานายกรัฐมนตรี ประธานคณะกรรมการตรวจสอบใช้จ่ายงบประมาณภาครัฐ กรรมการและเลขานุการคณะกรรมการต่อต้านการทุจริตแห่งชาติ ต่อมาไดัรับการแต่งตั้งเป็นรัฐมนตรีว่าการกระทรวงพลังงาน ในรัฐบาลของพลเอกประยุทธ์ จันทร์โอชา เมื่อวันที่ 19 สิงหาคม พ.ศ. 2558 และในวันที่ 23 พฤศจิกายน พ.ศ. 2560 ได้รับการแต่งตั้งให้เป็นรัฐมนตรีว่าการกระทรวงการพัฒนาสังคมและความมั่นคงของมนุษย์
พล.อ. อนันตพร ยังเคยดำรงตำแหน่งกรรมการและประธานกรรมการตรวจสอบบริษัท การบินไทย จำกัด (มหาชน) ในช่วงเดือนสิงหาคม-ตุลาคม 2557 รวมถึงยังเคยเป็นผู้จัดการทั่วไป สโมสรฟุตบอลอาร์มี่ ยูไนเต็ด อีกด้วย
เขาเสนอคณะรัฐมนตรีให้ พลเอก ณัฐติพล กนกโชติ เป็นที่ปรึกษารัฐมนตรีว่าการกระทรวงพลังงาน ดำรงตำแหน่งในวันที่ 7 ธันวาคม 2559 ซึ่งแต่เดิม พลเอก ณัฐติพล กนกโชติ เป็น กรรมการผู้ช่วยรัฐมนตรีอยู่แล้ว
รายชื่อด้านล่างคือเครื่องราชอิสริยาภรณ์ที่พลเอกอนันตพรได้รับพระราชทาน
พ่อครัวหัวป่าก์
พ่อครัวหัวป่าก์ เป็นบทประพันธ์ของ กนกเรขา ถูกนำมาสร้างเป็นภาพยนตร์ 1 ครั้งในปี พ.ศ. 2522 (ไพโรจน์ สังวริบุตร กับ เนาวรัตน์ ยุกตะนันท์) และละครโทรทัศน์มาแล้ว 4 ครั้ง ในปี พ.ศ. 2525 (อนุสรณ์ เดชะปัญญา กับ  อุทุมพร ศิลาพันธ์) ทางช่อง 3 ต่อมาในปีพ.ศ. 2540 ทางช่อง 3 (วรุฒ วรธรรม กับ กมลชนก โกมลฐิติ) พ.ศ. 2549 ทางช่อง ITV (พัสสน ศรินทุ กับ สุจิรา อรุณพิพัฒน์)
และในปี พ.ศ. 2560 ทางช่อง 3 (หลุยส์ สก๊อต กับ รณิดา เตชสิทธิ์)
อาวุธ ชินนภาแสน
อาวุธ ชินนภาแสน เกิดวันที่ 3 ธันวาคม พ.ศ. 2523 เป็นนักว่ายน้ำทีมชาติไทย เขาได้ 2 เหรียญทอง การแข่งขันว่ายน้ำ ระยะทาง 50 เมตร ในการแข่งขันซีเกมส์ ปี 2003 และ 2005 2 ครั้งซ้อน ก่อนที่เขาจะได้เหรียญเงิน ในการแข่งขันซีเกมส์ ปี 2007
อาวุธ ได้เข้าร่วมแข่งขันกีฬาว่ายน้ำในโอลิมปิกฤดูร้อน 2004 – ฟรีสไตล์ 50 เมตร ปรากฎว่า เชซานโต ปาปาเซซานโต เป็นผู้ชนะ ห่างกันเพียง 0.01 วินาที
ออกุสแต็ง-ฌ็อง แฟรแนล
ออกุสแต็ง-ฌ็อง แฟรแนล (; 10 พฤษภาคม ค.ศ. 1788 – 14 กรกฎาคม ค.ศ. 1827) เป็นนักฟิสิกส์และวิศวกรชาวฝรั่งเศส เป็นผู้คิดค้นเลนส์แฟรแนล และสมการแฟรแนล
ออกุสแต็ง-ฌ็อง แฟรแนลเกิดที่เมืองบรอย (Broglie) ในปี ค.ศ. 1788 เขามีปัญหาด้านการเรียนรู้ แฟรแนลเข้าเรียนที่โรงเรียนสารพัดช่าง (École Polytechnique) และทำงานเป็นวิศวกร เขามีผลงานด้านทัศนศาสตร์หลายอย่าง รวมถึงการคิดค้นเลนส์แฟรแนลที่ใช้กับประภาคาร ผลงานชิ้นนี้ทำให้แฟรแนลได้รับเลือกเป็นภาคีสมาชิกราชสมาคมแห่งลอนดอน ในปี ค.ศ. 1827 เขาได้รับเหรียญรัมฟอร์ดและเสียชีวิตในปีเดียวกัน ชื่อของแฟรแนลเป็นหนึ่งใน 72 นักวิทยาศาสตร์ชาวฝรั่งเศสที่ถูกจารึกบนหอไอเฟล
เซลล์กลืนกิน
เซลล์กลืนกิน () เป็นเซลล์ประเภทหนึ่งที่ทำหน้าที่ปกป้องร่างกายด้วยการกลืนกินสิ่งแปลกปลอมที่เป็นอันตราย รวมถึงแบคทีเรีย และเซลล์ในร่างกายที่ตายหรือหมดหน้าที่แล้ว
รายชื่อรางวัลที่แอนน์ แฮททาเวย์ได้รับ
รางวัลที่ได้รับและเสนอชื่อเข้าชิงของ แอนน์ แฮททาเวย์ ตลอดอาชีพการแสดงของเธอทั้งหมด ตั้งแต่ปี 1999–ปัจจุบัน
ภาษาบาเฮา
ภาษาบาเฮา (Bahau language) มีผู้พูด 19,000 คน ใน พ.ศ. 2550 ในจังหวัดกาลีมันตันตะวันออก จัดอยู่ในตระกูลภาษาออสโตรนีเซียน กลุ่มภาษามลาโย-โพลีเนเซีย สาขาบอร์เนียวเหนือ สาขาย่อยซาราวะก์เหนือ
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ภาษาบูกัต
ภาษาบูกัต (Bukat language) มีผู้พูด 400 คน ในจังหวัดกาลิมันตันตะวันตก ทางตะวันออกเฉียงเหนือใกล้กับชายแดนรัฐซาราวะก์ จัดอยู่ในตระกูลภาษาออสโตรนีเซียน กลุ่มภาษามลาโย-โพลีเนเซีย สาขาบอร์เนียวเหนือ สาขาย่อย ซาราวะก์เหนือ 
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
มาเทออ คอวาชิช
มาเทออ คอวาชิช (; เกิดวันที่ 6 พฤษภาคม ค.ศ. 1994) เป็นนักฟุตบอลชาวโครเอเชีย ปัจจุบันเล่นในตำแหน่งกองกลางให้กับเชลซีโดยยืมตัวมาจากเรอัลมาดริด และฟุตบอลทีมชาติโครเอเชีย
ขณะคอวาชิชมีอายุ 16 ปี เขาได้เริ่มต้นอาชีพนักฟุตบอลกับสโมสรดีนาโมซาเกร็บที่ซึ่งเขาคว้าแชมป์ลีกสองสมัยติดต่อกัน ก่อนจะย้ายไปร่วมสโมสรอินเตอร์มิลานในปี ค.ศ. 2013 คอวาชิชมักจะได้รับการวางตัวในตำแหน่งกองกลางตัวกลางหรือตัวทำเกมจากแนวลึก (deep-lying playmaker) ในช่วงที่อยู่กับสโมสรนี้ แต่เขาก็เป็นกองกลางที่มีความสามารถหลากหลาย โดยได้เล่นในตำแหน่งที่แตกต่างกัน และสามารถปรับตัวเข้ากับการเล่นทางซ้ายและการเล่นเป็นกองกลางตัวรุกได้หากจำเป็น
ส่วนในฐานะนักฟุตบอลทีมชาติ คอวาชิชมีชื่อติดรายชื่อทีมชาติชุดใหญ่ตั้งแต่ปี ค.ศ. 2013 และได้เป็นตัวแทนประเทศในการแข่งขันฟุตบอลโลก 2014 ด้วย
วิลเลอบรอร์ด สแน็ลลียึส
วิลเลอบรอร์ด สแน็ลลียึส (; ชื่อเกิด วิลเลอบรอร์ด สแน็ล ฟัน โรเยิน; 13 มิถุนายน ค.ศ. 1580 – 30 ตุลาคม ค.ศ. 1626) หรือ สเนลล์ ในภาษาอังกฤษ เป็นนักดาราศาสตร์และนักคณิตศาสตร์ชาวดัตช์ เกิดที่เมืองไลเดิน เขาสืบทอดตำแหน่งศาสตราจารย์ด้านคณิตศาสตร์ที่มหาวิทยาลัยไลเดินต่อจากบิดา และคิดค้นวิธีใหม่ในการวัดเส้นรัศมีของโลก นอกจากนี้ เขายังคิดวิธีคำนวณค่าพาย ต่อมาในปี ค.ศ. 1621 เขาค้นพบกฎการหักเหของแสง หรือรู้จักในอีกชื่อคือ "กฎของสเนลล์" (Snell's law) อย่างไรก็ตาม กฎนี้ถูกค้นพบก่อนหน้านี้แล้วในปี ค.ศ. 984 โดยนักวิทยาศาสตร์ชาวมุสลิม อิบน์ ซาห์ล
ชื่อของสเนลล์ได้รับเกียรติให้นำไปตั้งเป็นชื่อแอ่งดวงจันทร์
จังหวัดซีสถานและบาลูจิสถาน
จังหวัดซิสถานและบาลูจิสถาน (, "Ostān-e Sīstān-o Balūchestān") เป็นหนึ่งใน 31 จังหวัดในประเทศอิหร่าน ซึ่งอยู่ทางทิศตะวันออกเฉียงใต้ของประเทศ ณ บริเวณชายแดนประเทศปากีสถานและประเทศอัฟกานิสถาน และมีเมืองหลวงชื่อซาเฮดาน
จังหวัดนี้เป็นจังหวัดที่ใหญ่ที่สุดในประเทศอิหร่าน ด้วยพื้นที่ 181,785 กม.² และจำนวนประชากรที่ 2.5 ล้านคน แคว้นของจังหวัดนี้ ได้แก่ แคว้นชาบาฮาร์, กาซาร์-แกนด์, ดัลกัน, เฮอร์มันด์, อิหร่านชาร์ห, คาร์ช, โคนารัก, นิกชาร์ห, ซาราวัน, ซาร์บัซ, โซเรน, ซาบอล, ซาโบไล, ซาฮีดัน และเซฮัก
คิลเลอร์ควีน
"คิลเลอร์ควีน" () เป็นเพลงของวงดนตรีร็อกสัญชาติอังกฤษ ควีน เขียนโดยนักร้องนำและมือเปียโน เฟรดดี เมอร์คิวรี เพลงถูกบรรจุในอัลบั้ม"เชียร์ฮาร์ตแอ็ตแท็ก" (1974) และในอัลบั้มรวมเพลง "เกรตเทสต์ฮิตส์" ของวงด้วย เมื่อออกเพลงเป็นซิงเกิล "คิลเลอร์ควีน" เป็นเพลงแจ้งเกิดของวง ขึ้นอันดับที่สองในสหราชอาณาจักร และอันดับที่ 12 ในสหรัฐอเมริกา เพลงออกเป็นซิงเกิลหน้าเอคู่ (Double-A side) ในสหราชอาณาจักร สหรัฐอเมริกา และแคนาดา (ติดอันดับ 15 ในชาร์ตซิงเกิล อาร์พีเอ็ม 100) คู่กับเพลง "ฟลิกออกเดอะริสต์" ใน ค.ศ. 1986 เพลงปรากฏในหน้าบีของซิงเกิล "ฮูวอนส์ทูลิฟฟอร์เอฟเวอร์" เพลงแยกตัวออกจากแนวเพลงเมทัลดนตรีหนักแน่นจากสองอัลบั้มแรกของวง และยังเป็นการเริ่มต้นการเขียนเพลงที่มีรูปแบบหลากหลายมากขึ้น ขณะเดียวกัน "คิลเลอร์ควีน" ยังมีแก่นของเสียงที่เป็นจุดขายของวงควีน โดยเฉพาะในเสียงร้องที่พิถีพิถัน
สนามกีฬาโอลิมปิก (พนมเปญ)
สนามกีฬาโอลิมปิกแห่งชาติ (; ) ตั้งอยู่ที่กรุงพนมเปญ, ประเทศกัมพูชา มีความจุ 50,000 ที่นั่ง
ในปี ค.ศ. 2023 สนามกีฬาแห่งนี้จะเป็นสนามกีฬาหลักของกีฬาซีเกมส์ 2023 ที่กัมพูชาเป็นเจ้าภาพ
โรคย้ำคิดย้ำทำ
โรคย้ำคิดย้ำทำ (Obsessive–compulsive disorder หรือ OCD) คือความผิดปกติทางจิตซึ่งทำให้ผู้ป่วยต้องตรวจสอบสิ่งรอบตัวซ้ำ ๆ, มีความคิดผุดขึ้นมา, หรือมีความรู้สึกอยากทำในสิ่งที่ทำไปแล้วซ้ำไปซ้ำมา ผู้ป่วยไม่สามารถควบคุมพฤติกรรมและความคิดของตนเองได้ พฤติกรรมซึ่งพบเห็นได้บ่อย อาทิ การล้างมือ, การนับสิ่งของ, การตรวจสอบว่าประตูล็อกแล้วหรือยัง บางรายรู้สึกยากลำบากในการทิ้งสิ่งของ โดยพฤติกรรมเหล่านี้ส่งผลเสียต่อชีวิตประจำวันของผู้ป่วย หลายครั้งพฤติกรรมเหล่านี้กินเวลาในแต่ละวันไม่น้อยกว่าหนึ่งชั่วโมง ผู้ใหญ่หลายคนรู้ตัวว่าพฤติกรรมของพวกเขาไม่มีเหตุผล ความเจ็บป่วยนั้นเกี่ยวเนื่องกับอาการกระตุกบนใบหน้า, โรควิตกกังวล และการฆ่าตัวตาย
การถูกครอบงำทางความคิดคือภาวะที่ความคิดถูกครอบงำอยู่ตลอดเวลาทั้ง ๆ ที่ผู้ป่วยมีความพยายามจะกำจัดและเผชิญหน้ากับความคิดนั้น ผู้ป่วยโรคย้ำคิดย้ำทำมักกระทำพฤติกรรมเพื่อสนองความต้องการของความคิดซึ่งถูกครอบงำ ความคลุมเครือของการถูกครอบงำทางความคิดอาจรวมถึงความรู้สึกสับสนและเครียด เนื่องจากมีความคิดว่าชีวิตของตนไม่สามารถเป็นปรกติได้อีกต่อไป ความคิดที่ถูกครอบงำซึ่งมีพลังแรงกล้าขึ้นอาจจะเป็นความคิดจดจ่ออยู่กับภาพของบุคคลใกล้ตัวหรือญาติกำลังเสียชีวิต หรือเกี่ยวกับความสัมพันธ์ การถูกครอบงำทางความคิดอื่น ๆ นั้นรวมถึงความคิดที่ว่าผู้มีอำนาจเหนือตน อาทิ เทพเจ้า, ภูติผีปีศาจ, หรือโรคร้าย จะทำอันตรายต่อตนเองหรือบุคคุลที่ตนเองรัก ผู้ป่วยบางรายอาจมีความรู้สึกว่าบางอย่างที่มองไม่เห็นกำลังไหลออกมาจากร่างกายของเขา
การบำบัดโดยการปรับเปลี่ยนความคิด (BT), การบำบัดโดยการปรับเปลี่ยนความคิดและพฤติกรรม (CBT), และการใช้ยาทางจิตเวช เป็นวิธีการรักษาที่นิยมที่สุดสำหรับผู้ป่วยโรคย้ำคิดย้ำทำ นอกจากนี้จิตบำบัดแบบจิตพลวัตอาจช่วยรักษาอาการบางอย่างของโรคนี้ได้ และสมาคมจิตเวชศาสตร์สหรัฐอเมริกาได้กล่าวว่าจิตวิเคราะห์ หรือจิตบำบัดแบบพลวัตนั้นสามารถรักษาอาการหลักของโรคย้ำคิดย้ำทำได้
อิกกี อะเซเลีย
อะเมธิสต์ อะเมเลีย เคลลี ( เกิด 7 มิถุนายน ค.ศ. 1990) รู้จักกันในชื่อในวงการว่า อิกกี อะเซเลีย () เป็นแร็ปเปอร์ นักแต่งเพลง และนางแบบ ชาวออสเตรเลีย เกิดที่ซิดนีย์ และเติบโตที่เมืองมัลลัมบิมบี อะเซเลียย้ายไปที่สหรัฐอเมริกาขณะอายุ 16 ปี เพื่อทำงานดนตรีฮิปฮอป พักอาศัยอยู่ที่ภาคใต้ของประเทศ เธอเป็นที่จดจำจากสาธารณชนหลังจากมิวสิกวิดีโอเพลง "พุสซี" และ "ทูไทมส์" ที่เป็นประเด็นถกเถียงในยูทูบ เธอเซ็นสัญญาสังกัดแกรนด์ฮัลเซิลของที.ไอ. ใน ค.ศ. 2012 ซึ่งสนใจเธอจากงานมิกซ์เทปชื่อ "อิกนอแรนต์อาร์ต"
สตูดิโออัลบั้มแรกของเธอ "เดอะนิวคลาสสิก" (2014) ขึ้นอันดับหนึ่งบนชาร์ตหลายชาร์ตทั่วโลก และได้รับคำวิจารณ์คละกัน อัลบั้มมีซิงเกิล 5 เพลง ได้แก่ "เวิร์ก" "เบาส์" "เชนจ์ยัวร์ไลฟ์" "แฟนซี" และ "แบล็กวิโดว์" เพลง "แฟนซี" เป็นเพลงดังที่ขึ้นอันดับหนึ่งบนบิลบอร์ดฮอต 100 ทำให้อะเซเลียเป็นแร็ปเปอร์หญิงเดี่ยวคนที่สี่ที่ทำเพลงอันดับหนึ่งได้ นอกจากนี้ อะเซเลียยังปรากฏในเพลง "พรอบเบลิม" ของอะรีอานา กรานเด ขึ้นอันดับสองบนบิลบอร์ดฮอต 100 ติดกับซิงเกิล "แฟนซี" ของเธอ อะเซเลียและเดอะบีเทิลส์เป็นศิลปินที่มีเพลงอันดับหนึ่งและสองพร้อม ๆ กัน นอกจากนี้ อะเซเลียยังเป็นแร็ปเปอร์หญิงที่มีซิงเกิลอันดับหนึ่งนานที่สุดบนชาร์ตบิลบอร์ดฮอต 100 นำหน้าลิลคิม
ยงพัล
ยงพัล () เป็นละครโทรทัศน์เกาหลีที่ออกฉายในปีพ.ศ. 2558 นำแสดงโดยจู วอน และคิม แท-ฮี ออกอากาศบนช่อง SBS วันพุธและวันพฤหัสบดี เวลา 21.55 น. เป็นจำนวน 20 ตอน เริ่มออกอากาศวันที่ 5 สิงหาคม พ.ศ. 2558
แชโดว์โมเซส
"แชโดว์โมเซส" เป็นซิงเกิลของวงดนตรีเมทัลคอร์ชาวอังกฤษ บริงมีเดอะฮอไรซัน และเป็นเพลงลำดับที่หกจากสตูดิโออัลบั้มชุดที่ 4 "เซมพิเทอร์นัล" เป็นซิงเกิลแรกที่มีสมาชิกคนใหม่ จอร์แดน ฟิช และเป็นซิงเกิลแรกที่ไม่มีอดีตมือกีตาร์ โจนา ไวน์โฮเฟน
เมื่อวันที่ 22 มกราคม พ.ศ. 2556 ทางวงได้เผยแพร่มิวสิกวิดีโอเพลง "แชโดว์โมเซส" กำกับโดย Fabian Röttger จาก A Nice Idea Everyday ถ่ายทำตามชายฝั่งของเกาะรือเกิน เกาะที่ใหญ่ที่สุดในประเทศเยอรมนี ในสภาพอากาศที่มีหมอกหนาและเต็มไปด้วยหิมะ ที่ต้องถ่ายทำในสภาพอากาศแบบนี้ เพื่อให้เข้ากับเนื้อเพลงท่อนหนึ่งที่ร้องว่า “going nowhere” ตลอดทั้งวิดีโอ ใช้เทคนิคที่เรียกว่า “camera – shift technique” ซึ่งให้ผลคล้ายกับภาพยนตร์สามมิติโดยไม่จำเป็นต้องสวมแว่นตาหรือใช้หน้าจอพิเศษ เนื้อเรื่องของวิดีโอนี้ต่อเนื่องมาจากมิวสิกวิดีโอเพลงสลีปวอล์กกิง หลังจากที่เผยแพร่วิดีโอนี้ ก็ได้รับการขนานนามว่าเป็น "วิดีโอแห่งปี" โดยสมาคมกรรมการวิดีโอเพลง (Music Video Directors Association)
กลุ่มชาติพันธุ์ในอินโดนีเซีย
ในประเทศอินโดนีเซีย มีกลุ่มชาติพันธุ์มากกว่า 300 ชนเผ่า โดย 95% เป็นชาวอินโดนีเซีย โดยกำเนิด
ชาวชวา เป็นกลุ่มชาติพันธุ์ที่ใหญ่ที่สุด ในประเทศ ซึ่งมีสัดส่วนมากเกือบๆ 52% ของสัดส่วนประชากร ชาวชวามีศูนย์กลางอยู่ที่เกาะชวา แต่มีชาวชวามากกว่าล้านคน ไปตั้งถิ่นฐานตามหมู่เกาะต่างๆในประเทศอินโดนีเซีย เพราะการอพยบเคลื่อนย้าย นอกจากชาวชวาแล้ว ยังมีชาวซุนดา, มลายู และชาวมาดูรา เรียงตามลำดับสัดส่วนขอประชากร ยังมีกลุ่มชาติพันธุ์เฉพาะแยกย่อยไปอีกเป็นจำนวนมากใน เกาะกาลีมันตัน และเกาะนิวกินี มีเพียงร้อยคน ต่อสัดส่วนจำนวนประชากรทั้งหมดในประเทศ
อรรชกา สีบุญเรือง
อรรชกา สีบุญเรือง เป็น ประธานกรรมการในคณะกรรมการสำนักงานส่งเสริมเศรษฐกิจสร้างสรรค์ ประธานกรรมการในคณะกรรมการส่งเสริมการจัดประชุมและนิทรรศการ กรรมการในคณะกรรมการกิจการพลังงาน อดีตรัฐมนตรีว่าการกระทรวงวิทยาศาสตร์และเทคโนโลยี และอดีตรัฐมนตรีว่าการกระทรวงอุตสาหกรรม ในรัฐบาลของพลเอกประยุทธ์ จันทร์โอชา อดีตปลัดกระทรวงอุตสาหกรรม อดีตประธานกรรมการการนิคมอุตสาหกรรมแห่งประเทศไทยและอดีต ประธานกรรมการอ้อยและน้ำตาลทราย
อรรชกา สีบุญเรือง หรือ ดร.อรรชกา สีบุญเรือง เกิดเมื่อวันที่ 14 กรกฎาคม พ.ศ. 2498 เป็นบุตรของนายประวิช และนางศศิธร สีบุญเรือง
มีพี่น้อง 2 คน สำเร็จการศึกษาระดับปริญญาตรี สาขาเศรษฐศาสตร์ จากคณะเศรษฐศาสตร์ จุฬาลงกรณ์มหาวิทยาลัย ในปี พ.ศ. 2520 ระดับปริญญาโทและปริญญาเอก สาขาเศรษฐศาสตร์ จาก Sussex University ประเทศอังกฤษ ในปี พ.ศ. 2522 และ พ.ศ. 2527 ตามลำดับ
ดร.อรรชกา สีบุญเรือง เริ่มรับราชการในตำแหน่งอาจารย์คณะเศรษฐศาสตร์ จุฬาลงกรณ์มหาวิทยาลัย ในปี พ.ศ. 2520 ถึงปี พ.ศ. 2521 จากนั้นจึงไปศึกษาต่อระดับปริญญาโทและเอกที่ประเทศอังกฤษ และกลับมารับราชการในสังกัดสำนักงานคณะกรรมการส่งเสริมการลงทุน ในปี พ.ศ. 2527 จนกระทั่งได้รับแต่งตั้งให้ดำรงตำแหน่งที่ปรึกษาด้านการลงทุน (เจ้าหน้าที่วิเคราะห์นโบายและแผน ระดับ 10 ชช) ในปี พ.ศ. 2547
ในปี พ.ศ. 2548 ดร.อรรชกา ได้รับแต่งตั้งเป็นผู้อำนวยการสำนักงานเศรษฐกิจอุตสาหกรรม กระทรวงอุตสาหกรรม และเป็นเลขาธิการคณะกรรมการส่งเสริมการลงทุน ในปี พ.ศ. 2551 เป็นรองปลัดกระทรวงอุตสาหกรรม ในปี พ.ศ. 2555 และเป็นอธิบดีกรมส่งเสริมอุตสาหกรรม ในปีถัดมา ต่อมาได้รับแต่งตั้งเป็นปลัดกระทรวงอุตสาหกรรม ในปี พ.ศ. 2557 ซึ่งนับเป็นสตรีคนแรกที่ได้รับตำแหน่งดังกล่าว
ดร.อรรชกา ได้รับแต่งตั้งเป็นรัฐมนตรีว่าการกระทรวงอุตสาหกรรม ในรัฐบาลของพลเอกประยุทธ์ จันทร์โอชาเมื่อวันที่ 19 สิงหาคม พ.ศ. 2558 ในขณะเดียวกัน จึงได้ลาออกจากตำแหน่งปลัดกระทรวงอุตสาหกรรม
ในเดือนธันวาคม พ.ศ. 2559 เขาได้รับแต่งตั้งให้ดำรงตำแหน่งรัฐมนตรีว่าการกระทรวงวิทยาศาสตร์และเทคโนโลยี
ดร.อรรชกา ยังเป็นอาจารย์พิเศษคณะพาณิชยศาสตร์และการบัญชี และคณะรัฐศาสตร์ มหาวิทยาลัยธรรมศาสตร์อีกด้วย
อุตตม สาวนายน
อุตตม สาวนายน รัฐมนตรีว่าการกระทรวงอุตสาหกรรมและประธานคณะกรรมการบริหารการพัฒนาระเบียงเศรษฐกิจพิเศษภาคตะวันออก หัวหน้าพรรคพลังประชารัฐ อดีตรัฐมนตรีว่าการกระทรวงเทคโนโลยีสารสนเทศและการสื่อสาร ในรัฐบาลของพลเอกประยุทธ์ จันทร์โอชา อดีตอธิการบดีมหาวิทยาลัยกรุงเทพ
อุตตม สาวนายน หรือ ดร.อุตตม สาวนายน เกิดเมื่อวันที่ 19 พฤษภาคม พ.ศ. 2503 เป็นบุตรของนายเล็ก กับนางยาหยี สาวนายน จบปริญญาตรี สาขาวิศวกรรมไฟฟ้า จากมหาวิทยาลัยบราวน์ สหรัฐอเมริกา ปริญญาโท สาขาบริหารธุรกิจ (การเงินและธุรกิจระหว่างประเทศ) Kellogg School of Management, มหาวิทยาลัยนอร์ทเวสเทิร์น สหรัฐอเมริกา ปริญญาเอก สาขาบริหารการเงิน School of Management, University of Massachusetts-Amherst สหรัฐอเมริกา
สมรสกับนางอิชยา สาวนายน
ดร.อุตตม เป็นผู้บริหารสถาบันการเงินเอกชน ต่อมาทำงานเป็นอาจารย์ในสถาบันอุดมศึกษา เคยเป็นรองคณบดี ฝ่ายวิชาการและอาจารย์ประจำสาขาการเงิน คณะบริหารธุรกิจ สถาบันบัณฑิตพัฒนบริหารศาสตร์ และได้รับแต่งตั้งเป็นอธิการบดีมหาวิทยาลัยกรุงเทพ ในเดือนมิถุนายน พ.ศ. 2558
ดร.อุตตม เคยเป็นที่ปรึกษารัฐมนตรีว่าการกระทรวงการคลัง (ดร.สมคิด จาตุศรีพิทักษ์) และผู้ช่วยรัฐมนตรีประจำสำนักนายกรัฐมนตรี ต่อมาในปี พ.ศ. 2558 เขาได้รับแต่งตั้งเป็นรัฐมนตรีว่าการกระทรวงเทคโนโลยีสารสนเทศและการสื่อสาร ในรัฐบาลของพลเอกประยุทธ์ จันทร์โอชา แต่ได้ยื่นหนังสือลาออกเมื่อวันที่ 12 กันยายน พ.ศ. 2559 เพื่อให้มีการแต่งตั้งรัฐมนตรีว่าการกระทรวงดิจิทัลเพื่อเศรษฐกิจและสังคมซึ่งเป็นกระทรวงที่จะจัดตั้งขึ้นใหม่ ภายหลังจากการยื่นลาออกได้รับแต่งตั้งเป็นที่ปรึกษานายกรัฐมนตรี ในวันที่ 15 กันยายน พ.ศ. 2559
ในเดือนธันวาคม พ.ศ. 2559 เขาได้รับแต่งตั้งให้ดำรงตำแหน่งรัฐมนตรีว่าการกระทรวงอุตสาหกรรม
กรณี Single Gateway
แยกอรุณอมรินทร์
แยกอรุณอมรินทร์ (Arun Ammarin Intersection) เป็นสี่แยกจุดตัดระหว่างถนนอรุณอมรินทร์กับถนนสมเด็จพระปิ่นเกล้า ในพื้นที่เขตบางกอกน้อย กรุงเทพมหานคร สถานที่สำคัญใกล้เคียงได้แก่ วัดดุสิดารามวรวิหารและสะพานสมเด็จพระปิ่นเกล้า
ถนนสิบสามห้าง
ถนนสิบสามห้าง () เป็นถนนสายเล็ก ๆ ตั้งอยู่ในย่านบางลำพู แขวงตลาดยอด เขตพระนคร กรุงเทพมหานคร เป็นถนนที่สร้างขึ้นมาตั้งแต่รัชสมัยรัชกาลที่ 5 โดยมีที่มาจากกลุ่มพ่อค้ากลุ่มหนึ่งในมณฑลกวางตุ้ง ประเทศจีน ซึ่งเริ่มต้นมีห้างร้านอยู่ทั้งสิ้น 13 ห้าง ได้รวมตัวกันเพื่อเข้าช่วยเหลือซึ่งกันและกันในด้านการค้าและอื่น ๆ มีตึกทำการอยู่ที่มณฑลกวางตุ้ง
ต่อมาเมื่อชาวจีนเข้ามาจับจองทำกิจการค้าที่บางลำพู ได้นำวิธีการนี้มาใช้ และได้สร้างอาคารซึ่งมีลักษณะเหมือนอาคารที่ทำการสมาคมเช่นเดียวกันนี้ขึ้นที่บางลำพู แม้ภายหลังเมื่ออาคารดังกล่าวจะถูกรื้อถอน แต่ชื่อสิบสามห้างยังคงอยู่ และได้กลายเป็นชื่อถนนที่เคยเป็นที่ตั้งอาคารสมาคม
นอกจากนี้แล้ว ถนนสิบสามห้างในช่วงกึ่งพุทธกาล (พ.ศ. 2500) เป็นแหล่งชุมนุมของวัยรุ่นเช่นเดียวกับสยามสแควร์ในปัจจุบัน เพราะเป็นแหล่งของร้านอาหารจำนวนมาก ที่เปิดกันจนถึงช่วงดึก และยังมีร้านไอศกรีมซึ่งเป็นสิ่งที่หารับประทานยากในสมัยนั้น รวมถึงยังมีบริการโทรทัศน์เปิดให้กับลูกค้าได้ดูอีกด้วย ซึ่งนับว่าเป็นนวัตกรรมใหม่อีกอย่างหนึ่ง
ถนนสิบสามห้างได้รับการกล่าวถึงในภาพยนตร์เรื่อง "2499 อันธพาลครองเมือง" ภาพยนตร์ไทยในปี พ.ศ. 2540 ด้วยเป็นฉากหลังสำคัญในเนื้อเรื่องที่ตัวละครต่าง ๆ ในเรื่องยกพวกตีกัน
ถนนสิบสามห้างยังเป็นวงเวียนที่เป็นจุดบรรจบกันของถนนตะนาว, ถนนรามบุตรี, ถนนตานี และถนนบวรนิเวศน์ ที่ผ่านหน้าวัดบวรนิเวศวิหาร และเกาะกลางถนนยังเป็นสวนสาธารณะขนาดเล็กในลักษณะของสวนหย่อม สร้างขึ้นเมื่อประมาณปี พ.ศ. 2519 จากเดิมที่เคยเป็นคลอง ต่อมาได้มีการถมที่เพื่อสร้างเป็นถนน โดยกองสวนสาธารณะ สำนักสวัสดิการสังคม กรุงเทพมหานคร มีขนาดความกว้าง 13.70 เมตร ยาว 102.10 เมตร รวมเนื้อที่ทั้งหมดประมาณ 184.4 ตารางเมตร (1 ไร่ 52 ตารางวา)
ภาษาในประเทศอินโดนีเซีย
ในประเทศอินโดนีเซีย มีภาษาพูดมากกว่า 700 ภาษา ส่วนมากเป็นภาษาในตระกูลภาษาออสโตรนีเชียน และมีอยู่บางส่วนที่พูดภาษาที่ใช้เฉพาะในเกาะนิวกินี ซึ่งมีมากมายหลายตระกูลภาษา โดยภาษาราชการของประเทศ คือ ภาษาอินโดนีเซีย (หรือที่เรียกกันทั่วๆไปว่า บาฮาซาอินโดนีเซีย) ซึ่งผันแปรมาจากภาษามลายูแบบตลาด ที่ใช้กันเป็นภาษากลาง ในบรรดาหมู่เกาะต่างๆ โดยมีคำศัพท์ในภาษาท้องถิ่นของอินโดนีเซียปะปนอยู่เป็นจำนวนมาก ทั้งภาษาชวา ภาษาซุนดา และภาษามีนังกาเบา ภาษาอินโดนีเซีย ใช้กันเป็นพื้นฐาน ในวงการพานิช บริหารรัฐกิจ การศึกษา และสื่อมวลชน ส่วนมากผู้ที่พูดภาษาอินโดนีเซีย สามารถพูดภาษาอื่นๆได้อีกด้วย เช่น ชาวชวา ที่พูดภาษาชวาเป็นภาษาแม่ งานเขียน และสื่อสิ่งพิมพ์ ใช้ภาษาอินโดนีเซีย มากที่สุด
อ็องรี ลา ฟงแตน
อ็องรี ลา ฟงแตน (; 22 เมษายน ค.ศ. 1854 – 14 พฤษภาคม ค.ศ. 1943) เป็นนักกฎหมายและนักเคลื่อนไหวเพื่อสันติภาพชาวเบลเยียม เกิดที่กรุงบรัสเซลส์ ในปี ค.ศ. 1854 เข้าเรียนกฎหมายที่มหาวิทยาลัยเสรีบรัสเซลส์ ก่อนจะดำรงตำแหน่งศาสตราจารย์ด้านกฎหมายระหว่างประเทศที่มหาวิทยาลัยเดียวกัน ในปี ค.ศ. 1907 ลา ฟงแตนดำรงตำแหน่งประธานสำนักสันติภาพสากล (International Peace Bureau) และเสนอนโยบายด้านสันติภาพหลายอย่างจนได้รับรางวัลโนเบลสาขาสันติภาพในปี ค.ศ. 1913 เขาดำรงตำแหน่งนี้จนกระทั่งเสียชีวิตในปี ค.ศ. 1943
นอกจากงานด้านกฎหมายและสันติภาพแล้ว ลา ฟงแตนได้ร่วมกับปอล อ็อตเล ก่อตั้งสหพันธ์สารสนเทศและเอกสารหลักฐานระหว่างประเทศ (International Federation for Information and Documentation) ซึ่งมีวัตถุประสงค์เพื่อรวบรวมข้อมูลทุกอย่างในโลก และเป็นต้นแบบของอินเทอร์เน็ตในเวลาต่อมา
แฮมเบอร์เกอร์ (นิตยสาร)
แฮมเบอร์เกอร์ เป็นนิตยสารรายปักษ์ ของบริษัท เดย์ โพเอทส์ จำกัด ซึ่งก่อตั้งโดยวงศ์ทนง ชัยณรงค์สิงห์ เป็นนิตยสารบันเทิงที่นำเสนอเรื่องราวเกี่ยวกับวงการบันเทิงไทย เช่น ภาพยนตร์, ดนตรี และโทรทัศน์
นิตยสารแฮมเบอร์เกอร์ ก่อตั้งโดยวงศ์ทนง ชัยณรงค์สิงห์ เมื่อเดือนสิงหาคม พ.ศ. 2545 บนปกของนิตยสารแฮมเบอร์เกอร์ ฉบับปฐมฤกษ์ เรียงรายด้วยบุคคลแห่งวงการบันเทิงไทย 10 ชีวิต ที่กำลังมีผลงานโดดเด่นเป็นที่น่าจับตาในเวลานั้น ทั้งรุ่นใหญ่ รุ่นกลาง และรุ่นเล็ก เช่น สุเชาว์ พงษ์วิไล, พิสมัย วิไลศักดิ์, สุวัจนี ไชยมุสิก, สุกัญญา มิเกล, อภิสิทธิ์ โอภาสเอี่ยมลิขิต, สมชาย เข็มกลัด, วนิดา เฟลเวอร์, ธีรดนัย สุวรรณหอม, อัษฎาวุธ เหลืองสุนทร และสุวินิต ปัญจมะวัต ในหัวข้อ "บุคคลบันเทิงผู้มีความน่าสนใจแห่งปี" มาขึ้นปกร่วมกันในทุกการครบรอบ 1 ปี
ในเดือนกุมภาพันธ์ พ.ศ. 2549 ได้มีการแปลงเพิ่มเนื้อหาให้หลากหลายครอบคลุมยิ่งขึ้น เพิ่มเรื่องราวของแฟชั่น ความงาม และช้อปปิ้งเข้ามาเล็กน้อย ก่อนจะค่อย ๆ ปรับปรุงและพัฒนาเนื้อหาไปตามยุคสมัย
จนกระทั่งในแฮมเบอรฺเกอร์ ฉบับที่ 101 ประจำเดือนพฤศจิกายน 2550 หน้าปกเจษฎาภรณ์ ผลดี ที่ถือเป็นการปรับรูปโฉมครั้งใหม่ ด้วยการเพิ่มคอลัมน์แนะนำร้านอาหาร สัตว์เลี้ยงคนดัง เปิดบ้านดารา คอลัมน์เกี่ยวกับสุขภาพและความงาม เป็นต้น
รวมไปถึงการแจกรางวัลแฮมเบอร์เกอร์อวอร์ดส์ ด้านวงการบันเทิงในรอบปี 2545 ซึ่งเป็นการจัดทำขึ้นเป็นครั้งแรก โดยมีจุดประสงค์เพื่อให้กำลังใจแก่ผู้สร้างสรรค์ผลงาน เป็นกระจกสะท้อนภาพรวม และยกระดับมาตรฐานของวงการบันเทิงไทย
จุมภฏ รวยเจริญทรัพย์
จุมภฏ รวยเจริญทรัพย์ หรือ ต้นโก๋แก่ เกิดวันที่ 23 มกราคม 2515 เขามีชีวิต 2 ด้าน ด้านหนึ่งคือธุรกิจ เขาดำรงตำแหน่งกรรมการผู้จัดการบริหารโรงงานโก๋แก่ ผู้ผลิตขนมถั่วอบกะทิที่มีชื่อเสียงยาวนานของไทย ซึ่งเป็นกิจการของครอบครัว ชีวิตอีกด้านหนึ่งเขาเป็นศิลปินที่รักการวาดรูปและเป็นผู้กำกับหนัง หลังจบด้านบริหารธุรกิจทั้งปริญญาตรีและโทจากมหาวิทยาลัยชิลเลอร์ ประเทศอังกฤษ และมีโอกาสได้เดินทางท่องเที่ยวหลายประเทศในแถบยุโรป อเมริกา และเอเชีย เมื่อกลับมาเมืองไทยได้ตั้ง ‘โก๋ฟิล์ม’ ค่ายหนังของตัวเอง เพื่อทำหนังสั้นแนวทดลองเรื่องแรกในโครงการ ‘มันส์ทำเรื่อง’ เมื่อปี 2552 และโครงการ ‘ดู มันส์ ทำ’ ในฐานะผู้อำนวยการสร้างก็ได้สนับสนุนผลักดันนักทำหนังรุ่นใหม่อีก 4 คน ให้ทำหนังและฉายหนังร่วมกับหนังของเขาเอง นอกจากนี้เขายังเป็นผู้อุปถัมภ์นักสร้างภาพยนตร์ไทยนอกกระแสที่มีชื่อเสียง อาทิ อภิชาติพงษ์ วีระเศรษฐกุล, ลี ชาตะเมธีกุล
ผลงานล่าสุดของเขา SURREAL คือ หนังสั้นไตรภาค เข้าฉายแบบ Exclusive ในโรงภาพยนตร์ เครือ Major, SF และ Apex เมื่อวันที่ 27 พฤศจิกายน 2557 ต่อมาได้รับรางวัลจากหลายเวทีนานาชาติ อาทิ Gold Award Winner จาก Documentary & Short International Movie Award 2015 (Jakarta Indonesia) ,Winner Best Comedy Scene และ Best Foreign Film จาก 11th Annual Action On Film International Film Festival and Writers' Event 2015 (CA, USA),Best Foreign Film Nominated จาก Sanford international Film Festival 2015 , Depth of Field International Film Festival Competition 2015, Rugged Phoenix Underground Film Festival 2015 เป็นต้น"เหยื่อ" (Victim หรือ Sur-Real ชื่อในการประกวด)
"ใต้ดิน" (Underground หรือ Sur-Luck ชื่อในการประกวด)
"ความรักทำให้ฝรั่งตาบอด" (Love is Blindness หรือ Sur-Love ชื่อในการประกวด)
"ช่องว่าง" (Space)
"ถึงคุณเมย์" (To May)
"เส้นชัย" (Finish Line)
"เท่ห์โคตร" (So Cool)
"ยาพิษ" (Poison)
Gold Award Winner จาก Documentary & Short International Movie Award 2015 (Jakarta Indonesia)
Best Foreign Film Nominated จาก Sanford international Film Festival 2015
Winner Best Comedy Scene และ Best Foreign Film จาก 11th Annual Action On Film International Film Festival and Writers' Event 2015 (CA, USA)
Rugged Phoenix Underground Film Festival 2015, USA.
ดับเบิลยู (นิตยสาร)
ดับเบิลยู () เป็นนิตยสารแฟชั่นรายเดือนสัญชาติอเมริกันตีพิมพ์โดยบริษัท Condé Nast ที่ซื้อกรรมสิทธิ์จากเจ้าของเดิมคือบริษัทแฟร์ไชลด์พับบลิเคชัน ใน ค.ศ. 1999 นิตยสารเริ่มออกจำหน่ายใน ค.ศ. 1972 โดยเจมส์ เบรดี นักตีพิมพ์นิตยสารพี่น้องที่ชื่อ"วูแมนส์แวร์เดลี" นิตยสารมีรูปแบบเนื้อหาขนาดกว้าง 10 นิ้ว และยาว 13 นิ้ว ดับเบิลยูมีสเตฟาโน ทอนชี เป็นบรรณาธิการ ลูซี คริส เป็นรองประธานบริษัทและนักตีพิมพ์ นิตยสารดับเบิลยูมีฐานนักอ่านเกือบครึ่งล้านคน ในจำนวนนั้น 469,000 คนเป็นผู้สมัครประจำปี นักอ่าน 80% เป็นผู้หญิง และมีรายได้เฉลี่ย 135,840 ดอลลาร์สหรัฐ
พลับพลึงสีชมพู
พลับพลึงสีชมพู เป็นละครโทรทัศน์ไทยแนวคอมเมดี้ดราม่า ที่สร้างจากบทประพันธ์ของ ก. เจษฎาพงศ์ หรือ ม.ล. ศรีทอง ลดาวัลย์ ถูกนำมาสร้างเป็นละครโทรทัศน์ถึง 3 ครั้ง ในปี พ.ศ. 2528 (ธงไชย แมคอินไตย์ และ มลฤดี ยมาภัย) และ พ.ศ. 2542 (รติพงษ์ ภู่มาลี และ พัชราภา ไชยเชื้อ) ออกอากาศทางสถานีโทรทัศน์สีกองทัพบกช่อง 7 และในปี พ.ศ. 2558 (แอนดริว เกร้กสัน และ อามีนา กูล) ออกอากาศทางสถานีโทรทัศน์ไทยทีวีสีช่อง 3 เริ่มตอนแรกวันที่ 29 พฤศจิกายน พ.ศ. 2558 - 26 ธันวาคม พ.ศ. 2558
วิทยาลัยอาชีวศึกษาแม่สาย
วิทยาลัยอาชีวศึกษาแม่สายเดิมชื่อ โรงเรียนอาชีวศึกษาแม่สายเป็นโรงเรียนอาชีวศึกษาเอกชน สังกัดสำนักคณะกรรมการส่งเสริมการศึกษาเอกชน กระทรวงศึกษาธิการเปิดการเรียนการสอนระดับประกาศนียบัตรวิชาชีพ ประเภทวิชาพาณิชยกรรม สาขาพณิชยการ และประเภทวิชาอุตสาหกรรมการท่องเที่ยว ตั้งอยู่เลขที่ ๑๘๘ หมู่ที่ ๓บ้านถ้ำ ตำบลโป่งงาม อำเภอแม่สาย จังหวัดเชียงราย
วิทยาลัยอาชีวศึกษาแม่สายเดิมชื่อ โรงเรียนอาชีวศึกษาแม่สายเป็นโรงเรียนอาชีวศึกษาเอกชน สังกัดสำนักคณะกรรมการส่งเสริมการศึกษาเอกชน กระทรวงศึกษาธิการเปิดการเรียนการสอนระดับประกาศนียบัตรวิชาชีพ ประเภทวิชาพาณิชยกรรม สาขาพณิชยการตั้งอยู่เลขที่ ๑๘๘ หมู่ที่ ๓บ้านถ้ำ ตำบลโป่งงาม อำเภอแม่สาย จังหวัดเชียงราย โรงเรียนอาชีวศึกษาแม่สาย เกิดขึ้นจากแนวความคิดของนายเจริญ ปรีดีพจน์ ได้เล็งเห็นว่าการศึกษามีความสำคัญอย่างยิ่งต่อการครองชีพและอนาคตของชาวจีนอพยพในเขตภาคเหนือของประเทศไทย ซึ่งส่วนใหญ่ลูกหลานชาวจีนเหล่านี้อยู่ในฐานะค่อนข้างยากจนด้อยโอกาสที่จะได้เข้าศึกษาต่อในสถาบันการศึกษาในระดับกลางและระดับสูงต่อไป หลังจากที่จบการศึกษาภาคบังคับ ก็ต้องเข้าสู่สังคมหางานทำเพื่อนำรายได้มาช่วยเหลือครอบครัวซึ่งความรู้ที่ได้เรียนมาก็ไม่สามารถก้าวหน้าในการประกอบอาชีพได้ และไม่เพียงพอต่อการยังชีพในโลกที่พัฒนาอย่างรวดเร็ว เนื่องจากขาดทุนทรัพย์ที่จะศึกษาต่อในระดับสูงนั่นเอง และมิใช่เฉพาะลูกหลานชาวจีนเท่านั้นบุคคลทั่วไปที่มีความสนใจที่จะเข้ามาเรียนในโรงเรียนอาชีวศึกษาแม่สายแห่งนี้ ทางโรงเรียนก็เปิดรับทั่วไปเช่นกัน เพราะหลักสูตรการเรียนการสอนได้ยึดเอาหลักสูตรของสำนักงานคณะกรรมการการอาชีวศึกษา และเน้นการใช้ภาษาจีนเพื่อรองรับการขยายตัวทางเศรษฐกิจของภูมิภาคนี้ ซึ่งต่อไปในอนาคตภาษาจีนจะเป็นภาษาทางธุรกิจต่อไป ดังนั้นเยาวชนจึงไม่สมควรที่จะหยุดยั้งการใฝ่หาความรู้ และควรจะส่งเสริมให้มีการศึกษาต่อไปในระดับสูง จากแนวคิดดังกล่าว นายเจริญ ปรีดีพจน์ ได้ประชุมกับคณะกรรมการหมู่บ้านและผู้นำชุมชน ส่วนราชการที่เกี่ยวข้อง ตลอดจนครูใหญ่ในโรงเรียนมัธยมศึกษาตอนต้นครูผู้สอนภาษาจีนในระดับมัธยมต้น ในเขตจังหวัดเชียงราย จึงได้ตั้งคณะกรรมการขึ้นมาชุดหนึ่งเพื่อที่จะก่อตั้งโรงเรียนอาชีวศึกษาแม่สายขึ้นเมื่อวันที่ ๒๕ตุลาคม พ.ศ. ๒๕๓๙ เพื่อเป็นสาธารณะกุศล และให้บรรลุวัตถุประสงค์ดังกล่าวข้างต้น จากนั้นได้ดำเนินการขอจดทะเบียนจัดตั้งมูลนิธิชื่อ "มูลนิธิบ้านถ้ำ" และได้รับอนุญาตจากสภาวัฒนธรรมแห่งชาติเมื่อ วันที่ ๒มีนาคม พ.ศ. ๒๕๔๒จากนั้นจึงดำเนินการเพื่อขอจัดตั้งโรงเรียน และขอใบอนุญาต จากสำนักงานศึกษาธิการ จังหวัดเชียงราย วันที่ ๒๓พฤษภาคม
พ.ศ. ๒๕๔๓
หลักสูตรระดับการศึกษาและสาขาที่เปิดสอน
ระดับประกาศนียบัตรวิชาชีพ (ปวช.) ใช้เวลาศึกษา 3 ปี โดยรับผู้สำเร็จการศึกษา ระดับมัธยมศึกษาตอนต้น (ม.3 หรือเทียบเท่า) คณะและสาขาวิชาที่เปิดสอน มีดังนี้
ฟรีดริช กุสทัฟ ยาค็อพ เฮ็นเลอ
ฟรีดริช กุสทัฟ ยาค็อพ เฮ็นเลอ (; 9 กรกฎาคม ค.ศ. 1809 – 13 พฤษภาคม ค.ศ. 1885) เป็นพยาธิแพทย์และนักกายวิภาคศาสตร์ชาวเยอรมัน เกิดที่เมืองเฟือร์ทในราชอาณาจักรบาวาเรีย เข้าเรียนด้านการแพทย์ที่มหาวิทยาลัยไฮเดิลแบร์คและมหาวิทยาลัยบ็อน ก่อนจะทำงานด้านกายวิภาคศาสตร์ที่เบอร์ลิน ต่อมาในปี ค.ศ. 1844 เขาเป็นอาจารย์สอนที่มหาวิทยาลัยไฮเดิลแบร์ค และย้ายไปเกิททิงเงิน เฮ็นเลอตีพิมพ์ "คู่มือระบบกายวิภาคศาสตร์มนุษย์" ("Handbook of Systematic Human Anatomy") ซึ่งเป็นตำราด้านกายวิภาคศาสตร์ที่มีข้อมูลครบถ้วนที่สุดในเวลานั้น และพัฒนาแนวคิดที่เป็นต้นแบบให้โรแบร์ท ค็อค ค้นพบทฤษฎีเชื้อโรคในเวลาต่อมา เขาเสียชีวิตที่เกิททิงเงินในปี ค.ศ. 1885
แมทธิว แม็คฟาเดียน
เดวิด แมทธิว แม็คฟาเดียน (; เกิด 17 ตุลาคม ค.ศ. 1974 เป็นนักแสดงชาวอังกฤษ ผู้ชนะเลิศรางวัลแบฟตาในสาขานักแสดงสมทบชายยอดเยี่ยม จากบทบาทเจ้าหน้าที่หน่วยสืบราชการลับ ทอม ควินน์ ในละครซีรีส์โทรทัศน์บีบีซีเรื่อง "Spooks" ในปี 2005 เขารับบทเป็น มิสเตอร์ฟิตซ์วิลเลี่ยม ดาร์ซี่ ในภาพยนตร์เรื่อง "ดอกไม้ทรนงกับชายชาติผยอง" คู่กับ คีร์รา ไนท์ลีย์ นอกนี้นี้เขาเป็นที่รู้จักกันดีในภาพยนตร์เรื่อง "Frost/Nixon" ในปี 2015 เขารับบทเป็นกาย ลียง เพลย์แฟร์ ในละครซีรีส์เรื่อง "The Enfield Haunting"
ยศทหารแทนซาเนีย
ตารางข้างล่างต่อไปนี้คือข้อมูลเกี่ยวกับยศทหารและกำลังกึ่งทหารของกองทัพประชาชนแทนซาเนีย ตั้งแต่ ค.ศ. 1964.
ชิคาโกทริบูน
ชิคาโกทริบูน () เป็นหนังสือพิมพ์รายวันของนครชิคาโก รัฐอิลลินอยส์ สหรัฐอเมริกา เป็นของบริษัททริบูนพับบลิชชิง ก่อตั้งใน ค.ศ. 1847 เดิมมีชื่อว่า "เวิลส์เกรเทสต์นิวส์เปเปอร์" (ต่อมาเป็นชื่อของสถานีวิทยุและโทรทัศน์ WGN) "ชิคาโกทริบูน"เป็นหนังสือพิมพ์รายวันที่มีนักอ่านมากที่สุดในมหานครชิคาโก และบริเวณเกรตเลกส์ และเป็นหนังสือพิมพ์อันดับที่แปดในสหรัฐอเมริกา (และเป็นหนังสือพิมพ์อันดับที่สองรองจาก"ลอสแอนเจลิสไทมส์" หนังสือพิมพ์ที่ถูกบริษัทแม่ของ"ชิคาโกทริบูน"ซื้อไป)
เดอะการ์เดียน
เดอะการ์เดียน () เป็นหนังสือพิมพ์รายวันฝ่ายซ้ายกึ่งสายกลางแห่งชาติอังกฤษ ก่อตั้งใน ค.ศ. 1821 เป็นหนังสือพิมพ์ที่มาแทนหนังสือพิมพ์ฝ่ายซ้าย"แมนเชสเตอร์อ็อบเซิร์ฟเวอร์" ซึ่งมีอีกชื่อหนึ่งคือเดอะแมนเชสเตอร์การ์เดียน () เมื่อ ค.ศ. 1959
หนังสือพิมพ์ที่ปราศจากความจริงบนโลกใบนี้ เติบโตเป็นหนังสือพิมพ์ประจำชาติ และได้ก่อตั้งกลุ่มสื่อที่เป็นสาขาย่อยนำเสนอข่าวต่างประเทศและออนไลน์ หนังสือพิมพ์ฉบับพี่น้อง "ดิอ็อบเซิร์ฟเวอร์" (หนังสือพิมพ์วันอาทิตย์ของอังกฤษ) และ"เดอะการ์เดียนวีกลี" (หนังสือพิมพ์สรุปบทความต่างประเทศจากหนังสือพิมพ์หลาย ๆ ฉบับ) หนังสือพิมพ์มีเว็บไซต์นำเสนอข่าวออนไลน์ภายในประเทศคือเว็บไซต์ theguardian.com และเว็บไซต์ต่างประเทศ ได้แก่ การ์เดียนออสเตรเลีย และการ์เดียนยูเอส เดอะการ์เดียนมีอิทธิพลต่อรูปแบบและการตีพิมพ์ เป็นผู้สนับสนุนรางวัลต่าง ๆ มากมาย นอกจากนี้ยังมีโครงการสื่ออื่น ๆ คือ"การ์เดียนฟิล์ม" เดอะการ์เดียนมีบรรณาธิการคืออลัน รัสบริดเจอร์ ตั้งแต่ ค.ศ. 1995-2015 และแคทารีน ไวเนอร์ มารับช่วงต่อ
แดร์อิสอะเฮลล์ บีลีฟมีไอฟ์ซีนอิต แดร์อิสอะเฮฟเวน เลตส์คีปอิตอะซีเครต
แดร์อิสอะเฮลล์ บีลีฟมีไอฟ์ซีนอิต แดร์อิสอะเฮฟเวน เลตส์คีปอิตอะซีเครต () เป็นสตูดิโออัลบั้มชุดที่สามโดยวงดนตรีร็อกชาวอังกฤษ บริงมีเดอะฮอไรซัน ออกจำหน่ายเมื่อวันที่ 4 ตุลาคม พ.ศ. 2553 สังกัดค่ายเพลง Visible Noise โปรดิวซ์โดย Fredrik Nordstrom และ Henrick Udd ที่ไอเอฟสตูดิโอในกอเทนเบิร์ก ประเทศสวีเดน และที่ Sunset Lodge Studios ในลอสแอนเจลิส รัฐแคลิฟอร์เนีย นอกจากนี้ยังมีนักร้องรับเชิญ ได้แก่ ศิลปินชาวแคนาดา ไลตส์, Josh Franceschi จากวงดนตรีร็อกชาวอังกฤษ ยูมีแอตซิกซ์ (You Me at Six) และ Josh Scogin จากวงดนตรีเมทัลคอร์ชาวอเมริกัน The Chariot
เนื้อเพลงทั้งหมดประพันธ์โดย โอลิเวอร์ ไซกส์ ดนตรีโดย บริงมีเดอะฮอไรซัน
พาราพาราพาราไดซ์
"ParaParaParadise" เป็นเกมเต้นแนว ปาราปารา ที่บริษัท โคนามิ วางจำหน่ายในรูปแบบ Arcade ในปี ค.ศ.2000 โดยได้ชื่อมาจากวิดีโอสอนเต้น ปาราปารา ที่มีชื่อเดียวกัน โดย PARAPARA ALLSTARS ซึ่งเกมนี้เป็นหนึ่งใน BEMANI series
วางจำหน่ายในรูปแบบ PlayStation 2 เมื่อวันที่ 15 มีนาคม ค.ศ.2001
ที่เกาหลีใต้ วางจำหน่ายโดยเปลี่ยนชื่อเป็น "ParaParaDancing" และเพิ่มเพลงของไอด้อลเกาหลีใต้แบบยูโรบีตฉบับหลายเพลง
โครงสร้างของตัวเครื่องเป็นเวทีรูป 8 เหลี่ยม ด้านหน้ามีหน้าจออยู่
ด้านหน้าเวลาในมุม 180 องศา จะมีเซ็นเซอร์อยู่ทุกๆ 45 องศา รวม 5 จุด เซ็นเซอร์นี้ใช้ตัดสินการเคลื่อนไหวแขน
หน้าจอด้านหน้าจะแสดงลูกศรที่เกี่ยวข้องโดยตรงกับเนื้อหาของเกม ใต้หน้าจอมีปุ่มซ้าย-ขวา และปุ่มสตาร์ทสำหรับเลือก ด้านข้างมีหน้าจอรองแสดงท่าเต้นที่สอนโดย PARAPARA ALLSTARS (จนถึง v1.1 มีเพลงที่ไม่ได้เต้นโดย PARAPARA ALLSTARS แต่ 1stMIX Plus เป็นต้นไป เปลี่ยนเป็น PARAPARA ALLSTARS ทั้งหมด))
ส่วนแบบ PlayStation 2 จำเป็นต้องมีคอนโทรลเลอร์เฉพาะหรือให้อนาล็อกคอนโทรลเลอร์แทน ซึ่งคอนโทรลเลอร์เฉพาะจะมีเซ็นเซอร์ 5 ชิ้น ซึ่งต่างจากแบบ Arcade เพียงแค่ต้องวางเรียงบนพื้น กรณีที่ใช้อนาล็อกคอนโทรลเลอร์ จะเป็นการควบคุมแท่งอนาล็อกให้เหมือนการเคลื่อนไหวของแขนเพลงที่บรรจุไว้ ประกอบด้วยเพลงจาก SUPER EUROBEAT และ เพลงของโคนามิ ซึ่งเพลงของโคนามิก็มีที่ remix จากเพลงที่เคยมีใน BEMANI series โดยเฉพาะอย่างยิ่ง "CAN'T STOP FALLIN' IN LOVE -super euro version-" ซึ่งเป็นท่าเต้นโดย PARAPARA ALLSTARS ได้ถูกนำไปบรรจุไว้ตามแบบดั้งเดิมในเกม Dance Evolution ที่วางจำหน่ายใน Xbox 360 ในปี ค.ศ.2010 (และได้บรรจุลงใน Dance Evolution ARCADE ที่ย้ายลงในเครื่อง Arcade)
Soundtrack ออกวางจำหน่ายโดย avex trax แต่มีเพลงเฉพาะตั้งแต่ 1st ถึง 1stMIX PLUS เท่านั้น ส่วนเพลงใหม่ที่บรรจุลงใน 2ndMIX ไม่มีวางจำหน่ายเป็นแบบ CD
จิดา จารุสกุล
จิดา จารุสกุล (19 มีนาคม พ.ศ. 2522 - ) เป็นลูกครึ่งไทย-อเมริกันเกิดที่ประเทศสหรัฐอเมริกา และกลับมายังเมืองไทยเมื่อเธอมีอายุได้ 8 ขวบจากบทสัมภาษณ์ในช่วงต้นยุค 90คุณเจมี่มีพี่สาว 1 คนที่ชื่อว่า คุณโจแอนซึ่งในช่วงยุค 90 นั้นเธอมีผลงาน ในด้านการแสดงและงานถ่ายแบบรวมถึงงานด้านโฆษณาในวงการบันเทิงให้ได้ติดตตามรับชม เช่นเดียวกับคุณเจมี่สำหรับประวัติส่วนตัวในด้านการศึกษานั้น ขณะที่เข้าสู่วงการบันเทิง ด้วยการทำงาน ในด้านการถ่ายแบบ และมีผลงานในด้านโฆษณาในช่วงปี พ.ศ. 2534 นั้น คุณเจมี่ คริสซี่ หรือ จิดา จารุสกุล กำลังศึกษา อยู่ในระดับชั้นมัธยมที่โรงเรียนเซเว่นเดย์แอดเวนทิสต์โดยกิจกรรมพิเศษนอกเหนือจากการเรียน และการทำงาน ในวงการบันเทิง ที่เธอเข้าร่วมกิจกรรมกับเพื่อนๆในขณะนั้อย่างคุณมอส ปฏิภาณ ปฐวีกานต์ คุณเต๋า สมชาย เข็มกลัด คุณเล็ก ศรัณย์ สาครสิน คุณโมทย์ ปราโมทย์ แสงศรี คุณตรี ตรี สุขเกษม คุณเอก สุรนันท์ กูลศิริศรีตระกูล ก็ทำให้คุณเจมี่ คริสซี่
กีรติ ศิวะเกื้อ
กีรติ ศิวะเกื้อ (ชื่อเล่น: โอ๊ค) เป็นนักแสดงชาวไทย เริ่มเป็นที่รู้จักจากการนำแสดงมิวสิควีดีโอเพลง แพ้คำว่ารัก ของวง Calories Blah Blah ต่อมามีผลงานละคร อาทิ แรงเงา ดาวเคียงเดือน ผู้กองยอดรัก วันหนึ่งจะเป็นซุปตาร์ ลมไพรผูกรัก ฯลฯ และภาพยนตร์ อาทิ The Impossible, Trade of Innocents, Sur-Real ในปี 2556 ได้ร่วมกับเพียงไพฑูรย์ สาตราวาห ก่อตั้งสตูดิโอสอนการแสดงชื่อ SPARK Drama ในปี 2561 กีรติเรียนจบการแสดงหลักสูตร 1 Year Professional Conservatory ที่ Atlantic Acting School และหลักสูตร Summer Intensive ที่ T. Schreiber Studio เมืองนิวยอร์ก ประเทศสหรัฐอเมริกา ปัจจุบัน กีรติได้รับทุน Lillian Disney Scholarship และเข้าศึกษาต่อปริญญาโททางด้านการแสดงที่ California Institute of the Arts เมืองลอสแองเจลิส ประเทศสหรัฐอเมริกา
กีรติ ศิวะเกื้อ ชื่อเล่น โอ๊ค เป็นนักแสดงชาวไทย เกิดเมื่อวันที่ 9 กุมภาพันธ์ พ.ศ. 2527 เริ่มสนใจการแสดงและได้รับโอกาสแสดงละครเวทีครั้งแรกเมื่ออายุ 17 โดยได้รับการสนับสนุนจาก Santa Fe Preparatory School ประเทศสหรัฐอเมริกาเมื่อครั้งไปเป็นนักเรียนแลกเปลี่ยน กีรติกลับมาประเทศไทยและเข้าเรียนในคณะบริหารธุรกิจ มหาวิทยาลัยชินวัตร ควบคู่กับการเรียนการแสดงในวันเสาร์-อาทิตย์ ที่ โรงเรียนการแสดง บางกอกดรามา ของทางช่อง 3 และการแสดงสำหรับภาพยนตร์ที่ โรงเรียนการแสดงของสมาคมผู้กำกับภาพยนตร์แห่งประเทศไทย
ปี 2547 กีรติได้แสดงภาพยนตร์เรื่อง "โบอางูยักษ์" ของบริษัทสหมงคลฟิล์ม และเริ่มถ่ายโฆษณาในปีถัดมา หลังจบการศึกษาจากมหาวิทยาลัย กีรติเข้าเรียนหลักสูตรสร้างศิลปิน (MAA) ที่โรงเรียนดนตรีมีฟ้า และทำงานการแสดงละครเวทีอย่างต่อเนื่อง ร่วมกับกลุ่มละครและสถาบันการศึกษามากมาย อาทิ กลุ่มละคร B-Floor, กลุ่มละครมะขามป้อม, พระจันทร์เสี้ยวการละคอน, คณะอักษรศาสตร์ จุฬาลงกรณ์มหาวิทยาลัย ฯลฯ การแสดงของกีรติเริ่มเป็นที่รู้จักและได้รับการยอมรับจากการแสดงละครเวทีเรื่อง Welcome to Nothing ของผู้กำกับละครเวทีอิสระ นพพันธ์ บุญใหญ่ นอกจากหน้าที่นักแสดงที่กีรติทำเป็นหลักแล้ว การทำงานกับโปรดักชั่นละครโรงเล็ก กีรติยังได้โอกาสทำหน้าที่ผู้ช่วยผู้กำกับ ผู้แปลบทละคร พนักงานขายบัตรเข้าชม ล่าม ฯลฯ
ปี พ.ศ. 2553 กีรติได้รับการชักชวนให้กลับสู่งานภาพยนตร์อีกครั้งโดยเป็นนักแสดงสมทบในภาพยนตร์โทรทัศน์ เรื่อง "ผีแม่ม่ายกับผู้ชายปากแดง" กับทางช่อง 3 ในปีถัดมา กีรติเริ่มเป็นที่รู้จักมากขึ้นจากการนำแสดงในมิวสิควีดีโอเพลง แพ้คำว่ารัก ของวงแคลอรี่ส์ บลาห์ บลาห์ และมีโอกาสแสดงสมทบในภาพยนตร์ต่างประเทศ เรื่อง "The impossible" และ "Trade of Innocents" ปี 2555 ก็ได้รับการชักชวนจากบริษัท Broadcast Thai Television ให้เป็นนักแสดงสมทบในละครเรื่อง "แรงเงา" และทำให้กีรติมีงานแสดงละครโทรทัศน์อย่างต่อเนื่อง อาทิ ดาวเคียงเดือน ผู้กองยอดรัก ลมไพรผูกรัก วันหนึ่งจะเป็นซุปตาร์ ฯลฯ
ปี พ.ศ. 2556 กีรติร่วมกับแอคติ้งโคชและคนเขียนบทละครโทรทัศน์ เพียงไพฑูรย์ สาตราวาหะ ก่อตั้งสตูดิโอสอนการแสดงชื่อ SPARK Drama เปิดสอนการแสดงสำหรับผู้สนใจทั่วไป และ SPARK Drama Team ยังเป็นทีมฝึกสอนการแสดงในละครและภาพยนตร์หลายเรื่อง ในปี 2560 กีรติพักงานแสดงในประเทศไทยและเข้าเรียนหลักสูตร 1 Year Evening Conservatory ที่ Atlantic Acting School และหลักสูตร Summer Intensive ที่ T. Schreiber Studio ที่เมืองนิวยอร์ก ประเทศสหรัฐอเมริกา ปัจจุบัน กีรติได้รับทุน Lillian Disney Scholarship และเข้าศึกษาต่อปริญญาโททางด้านการแสดงที่ California Institute of the Arts เมืองลอสแองเจลิส ประเทศสหรัฐอเมริกา
โยฮัน ก็อทฟรีท ซิน
โยฮัน ก็อทฟรีท ซิน (; 6 ธันวาคม ค.ศ. 1727 – 6 เมษายน ค.ศ. 1759) เป็นนักพฤกษศาสตร์และนักกายวิภาคศาสตร์ชาวเยอรมัน เกิดที่เมืองชวาบัคในปี ค.ศ. 1727 เขาเป็นบุคคลแรก ๆ ที่พูดถึงกายวิภาคศาสตร์ของดวงตามนุษย์ ในปี ค.ศ. 1753 ซินดำรงตำแหน่งเป็นผู้อำนวยการสวนพฤกษศาสตร์ของมหาวิทยาลัยเกิททิงเงิน 2 ปีต่อมา เขาได้รับตำแหน่งศาสตราจารย์คณะแพทย์ ซินเสียชีวิตในปี ค.ศ. 1759 ขณะมีอายุได้เพียง 31 ปี
ชื่อของซินถูกนำไปตั้งในส่วนต่าง ๆ ในร่างกาย เช่น Zonule of Zinn (เอ็นยึดซิเลียรีบอดี) และ Annulus of Zinn (เนื้อเยื่อเส้นใยรอบเส้นประสาทตา) นอกจากนี้ คาโรลัส ลินเนียสยังนำชื่อของเขาไปตั้งเป็นชื่อสกุลบานชื่น ("Zinnia")
นาสคาร์
สมาคมการแข่งรถสต็อกคาร์แห่งชาติ () หรือ นาสคาร์ () เป็นบริษัทประเภทธุรกิจครอบครัวที่ทำธุรกิจเกี่ยวกับการแข่งรถ ก่อตั้งโดย บิลล์ ฟรานซ์ ซีเนียร์ ในปี ค.ศ.1948 ต่อมา ไบรอัน ฟรานซ์ หลานชายได้เข้ารับตำแหน่งเป็นประธานบริหารในปี ค.ศ. 2003 นาสคาร์เป็นองค์กรจัดการแข่งขันรถสต็อกคาร์ที่ได้รับความนิยมอย่างแพร่หลายและมีความโดดเด่นอย่างมาก โดยมีการแข่งขันสามรายการใหญ่ ได้แก่ สปรินท์คัพ ซีรีส์, เอกซ์ฟินิตี ซีรีส์ และ แคมปิงเวิลด์ทรัค ซีรีส์
สังเวียนเดือด (อัลบั้ม)
สังเวียนเดือด เป็นเพลงซาวด์แทร็ก อัลบั้มดำเนินการโดยศิลปินต่าง ๆ มากมาย เช่น บัสตา ไรมส์, เอ็มมิเน็ม เพลงประกอบภาพยนตร์เรื่องนี้ได้ถูกเผยแพร่เมื่อวันที่ 24 กรกฎาคม ค.ศ. 2015
ซิงเกิล "ฟินอมเนิล (Phenomenal)", "คิงส์ เนฟเวอะ ได (Kings Never Die)" และ "อาร์.เอ็น.เอส. (R.N.S.)" ขับร้องโดย เอ็มมิเน็ม แรพเปอร์ชื่อดังของอเมริกัน อัลบั้มเพลงนี้แต่งขึ้นเพื่อไว้อาลัยให้แก่ เจมส์ ฮอร์เนอร์ ที่เสียชีวิตจากอุบัติเหตุเครื่องบินตก
อัลบั้มเพลงนี้ติดบิลบอร์ด 200 ในอันดับที่ 5 และติดอันดับที่ 2 ท็อปอาร์ & บี / อัลบั้มฮิปฮอป อัลบั้มเพลงนี้ถูกขายในสัปดาห์แรก 45,000 เล่ม ในสหรัฐอเมริกาขายได้ 60,500 เล่ม สัปดาห์ที่ 3 อันดับตกลงมาที่ 41 รวม 69,000 เล่ม
โทมาโกไม
เมืองโทมาโกไม () เป็นเมืองและท่าเรือของกิ่งจังหวัดอิบูริในจังหวัดฮกไกโด ประเทศญี่ปุ่น จัดเป็นเมืองใหญ่ที่สุดในอิบูริและเมืองใหญ่อันดับห้าในฮกไกโด
ชื่อเมืองโทมาโกไมมาจากภาษาไอนุ โทะแปลว่าหนองน้ำ มะโคะไมแปลว่าแม่น้ำที่ลึกเข้าไปในภูเขา
ภูเขาทารูมาเอะตั้งอยู่ทางตะวันตกเฉียงเหนือของและเป็นส่วนหนึ่งของ Shikotsu-Tōya National Park
โทมาโกไมมีอากาศแบบ humid continental climate ซึ่งพบได้ทั่วไปในฮกไกโด
โลเรนโซ เบลลีนี
โลเรนโซ เบลลีนี (; 3 กันยายน ค.ศ. 1643 – 8 มกราคม ค.ศ. 1704) เป็นแพทย์และนักกายวิภาคศาสตร์ชาวอิตาลี เกิดที่เมืองฟลอเรนซ์ในปี ค.ศ. 1643 เมื่ออายุได้ 20 ปี เบลลีนีเริ่มศึกษาโครงสร้างของไตและพบท่อรวมส่วนปลาย (รู้จักในอีกชื่อคือ ท่อเบลลีนี) ต่อมาเขาได้รับตำแหน่งศาสตราจารย์ด้านกายวิภาคศาสตร์ที่มหาวิทยาลัยปิซา และทำงานอยู่ที่นั่นนานกว่า 30 ปี ก่อนจะถูกเชิญมาเป็นแพทย์ประจำตัวแกรนด์ดยุกโคสิโมที่ 3 และเป็นแพทย์ที่ปรึกษาอาวุโสประจำสมเด็จพระสันตะปาปาเคลเมนต์ที่ 11 เบลลีนีเสียชีวิตที่ฟลอเรนซ์ในปี ค.ศ. 1704
เทพบุตรมายา เทพธิดาจำแลง
เทพบุตรมายา เทพธิดาจำแลง เป็นบทประพันธ์ของไอริน บทโทรทัศน์ พิง ลำพระเพลิง
เสือสมิง (ละครโทรทัศน์)
เสือสมิง เป็นละครโทรทัศน์ไทย บทประพันธ์ของ อาร์ม อิสระ เขียนบทโทรทัศน์โดยภูมิ พญาไฟ สร้างโดย บริษัท โคลีเซียม อินเตอร์กรุ๊ป จำกัด กำกับการแสดงโดย ทองก้อน ศรีทับทิม นำแสดงโดย กันตพงศ์ บำรุงรักษ์,อคัมย์สิริ สุวรรณศุข, รังสิโรจน์ พันธุ์เพ็ง, ธัญญ์ ธนากร, ณัฎฐ์ ทิวไผ่งาม, จิลล์ โรเจอร์ ออกอากาศทุกวันศุกร์ เสาร์ อาทิตย์ เวลา 20.30 น. ทางสถานีโทรทัศน์สีกองทัพบกช่อง 7
ไวซ์ (นิตยสาร)
ไวซ์ () เป็นนิตยสารชนิดพิมพ์และเว็บไซต์เน้นประเด็นศิลปะ วัฒนธรรม และประเด็นข่าว ก่อตั้งใน ค.ศ. 1994 ที่มอนทรีออล รัฐควิเบก ประเทศแคนาดา นิตยสารต่อยอดเป็นไวซ์มีเดีย ซึ่งประกอบด้วยส่วนของนิตยสารและเว็บไซต์ บริษัทผลิตภาพยนตร์ ค่ายเพลง และพิมพลักษณ์ นับถึงเดือนกุมภาพันธ์ ค.ศ. 2015 ผู้บริหารฝ่ายสร้างสรรค์ของนิตยสารคือเอ็ดดี มอเร็ตตี ประธานบริษัทคือ แอนดรูว์ เครตัน บรรณาธิการบริหารคือ เอลลิส โจนส์ และอเล็กซ์ มิลเลอร์ เป็นหัวหน้าฝ่ายเขียนข้อมูล นับถึงเดือนตุลาคม ค.ศ. 2014 มีสำนักงานอยู่ 29 แห่งในทุกทวีป ยกเว้นแอฟริกา และแอนตาร์กติกา
ประพุทธ์ พิมพามา
โอปอ ประพุทธ์ หรือ ประพุทธ์ พิมพามา เป็นที่รู้จักจากการประกวดรายการ เดอะวอยซ์ไทยแลนด์ ปีที่ 2 ปัจจุบันมีผลงานกับค่าย White Music Records
โอปอ ประพุทธ์ เป็นลูกชายคนเดียวของครอบครัว ชอบเสียงเพลงมาตั้งแต่เด็ก ประกอบกับมักได้ฟังเพลงของพ่อและแม่ในยุค 1970 อยู่ตลอดเวลา จึงทำให้หัดร้องและเล่นกีตาร์มาตั้งแต่เด็ก หลังจากเรียนจบมัธยมปลาย จึงเดินทางมาอยู่กรุงเทพฯ เพื่อเรียนหนังสือต่อและสานฝันของตัวเองในการเป็นนักดนตรี โดยมีวงดนตรีของตัวเอง และตัดสินใจเข้าร่วมแข่งรายการ เดอะวอยซ์ไทยแลนด์ ปีที่ 2 แนวเพลงที่ถนัดและชื่นชอบ คือ เพลงสากล แนว Modern Pop ศิลปินในดวงใจเช่น John Mayer, Jamie Cullum, Joe Satriani, Mr. Big และ Silly Fools
เวที The Voice Thailand
โอปอ ประพุทธ์เข้าประกวดรายการ เดอะวอยซ์ไทยแลนด์ ปีที่ 2 (The Voice Thailand) โดยเป็นลูกทีมของ โค้ชก้อง (สหรัฐ สังคปรีชา) จนถึงรอบ Knock Out
ศูนย์กีฬาในร่มนครมะสึโมะโตะ
ศูนย์กีฬาในร่มนครมะสึโมะโตะ (; ) เป็นสนามแข่งขันกีฬาในร่มตั้งอยู่ในเมืองมะสึโมะโตะ ประเทศญี่ปุ่น ความจุของสนามกีฬา 6,000 ที่นั่ง
ในปี ค.ศ. 2007 สนามกีฬาแห่งนี้เป็นสนามหลักสนามหนึ่งของการแข่งขันวอลเลย์บอลชายเวิลด์คัพ 2007 ที่ญี่ปุ่นเป็นเจ้าภาพ
อับดูซาลอม คาซานอฟ
อับดูซาลอม คาซานอฟ (Abdusalom Khasanov; (ภาษาทาจิก:Абдусалом Ҳасанов) เป็นนักมวยสากลสมัครเล่นชาวทาจีกิสถาน เขาเข้าร่วมแข่งขันมวยสากลสมัครเล่นชิงแชมป์โลก พ.ศ. 2544 แต่ตกรอบ 16 คนสุดท้าย ส่วนในกีฬาเอเชียนเกมส์ พ.ศ. 2545 คาซานอฟได้เหรียญทองแดงในรุ่นแบนตัมเวท ส่วนในการแข่งขันมวยสากลสมัครเล่นชิงแชมป์โลก พ.ศ. 2546 คาซานอฟเลื่อนขึ้นไปชกในรุ่นเฟเธอร์เวทและได้เหรียญทองแดง
เวสซัม ซาลามานา
เวสซัม ซาลามานา (Wessam Salamana) เป็นนักมวยสากลสมัครเล่นชาวซีเรีย เกิดเมื่อ 26 ตุลาคม พ.ศ. 2528 เขาได้เข้าแข่งขันในกีฬาโอลิมปิก พ.ศ. 2555 ในรุ่นแบนตัมเวท แต่แพ้ กานัต อาบูตาลีปอฟ ตกรอบ เขาได้เหรียญทองแดงมวยสากลสมัครเล่นกีฬาเอเชียนเกมส์รุ่นแบนตัมเวทใน พ.ศ. 2553
ไกรัต เยราลิเยฟ
ไกรัต เยราลิเยฟ (Kairat Yeraliyev) เกิดเมื่อ 8 พฤษภาคม พ.ศ. 2531 เป็นนักมวยสากลสมัครเล่นจากคาซัคสถาน ในการแข่งขันมวยสากลสมัครเล่นชิงแชมป์โลก พ.ศ. 2556 เขาแพ้ โรเบย์ซี รามีเรซ จากคิวบา ได้เหรียญทองแดง ส่วนในการแข่งขันกีฬาเอเชียนเกมส์ พ.ศ. 2557 เขาได้เหรียญทองแดงในรุ่นแบนตัมเวท